钦定古今图书集成/理学汇编/学行典/第264卷 > 郑修
## 钦定古今图书集成/理学汇编/学行典/第264卷 > 郑修

按《魏书逸士传》：“郑修，北海人也，少隐于岐南。”谷中，
依岩结宇，独处淡然，屏迹人事，不交世俗，耕食水饮，
皮冠草服。雅好经史，专意元门。前后州将每征不至。
岐州刺史魏兰根频遣致命，修不得已，暂出见兰根，
寻还山舍。兰根申表荐修，肃宗诏付雍州刺史萧宝
夤访实以闻。会宝夤作逆事，不行。